text: Hytte er nedbrændt ved natlig brand i skoven ved Padborg
  21 september 2016 kl. 04.54
  En hytte ved friluftsscenen i skoven ved Padborg er natten til onsdag nedbrændt.
  Meldingen om brand i hytten indløb kort før kl. 01 - og da brandfolkene fra Brand  & Redning Sønderjylland nåede frem, var der intet at stille op. Hytten er stort set nedbrændt.
  - Vi har afspærret brandstedet og skal senere onsdag forsøge at finde frem til brandårsagen. Ifølge de foreløbige oplysninger opbevares der forskellige teater-rekvisitter i hytten, hvor der også var elektriske installationer, siger vagtchef Claus Skovgaard, Syd- og Sønderjyllands Politi til TV SYD.
  
  Padborg er i skoven for at slukke brand i hytten ved friluftsscenen. Hytten er desværre nedbrændt ved ankomst☹️️ pic.twitter.com/I2eoUz54vR
  
  